open-index/open-wikipedia-markdown huggingface dataset:
Holstveita

**Holstveita** (2–18) er en smal veit i Midtbyen i Trondheim sentrum som strekker seg øst-vest fra Prinsens gate 28/30 over to kvartaler til Tordenskiolds gate 11/13. Veita er en av byens lengste med en lengde på 189 meter og er i dag preget av eldre trehusbebyggelse med enkelte unntak helt øst i veita. Den følger et tidligere naturlig løp ut fra byen mot Trondhjems Hospital, og før bybrannen i 1842 ble den vestligste delen av veita kalt *Hospitalgaten*.

## Historie
Veita er opprinnelige et gammelt ferdselsåre som gikk i retning ut fra byen mot Hospitalet. Traséen var lenge en sti eller mindre vei som gikk gjennom et åpent landskap bestående av løkker. Fra slutten av 1600-tallet ble det bygd ut rekker av trehus på veitas sørside, og utover 1700-tallet ble det fortettet på begge sider av veita da byen vokste vestover. Etter bybrannen i 1842 ble Holstveita beholdt, med unntak av nyetableringen av Tordenskiolds gate, som kortet ned veita helt i vest hvor den tidligere møtte Dronningens gate i en skarp vinkel. Etableringen av Tordenskiolds gate førte også til at den gamle *Waltersveita* forsvant, som tidligere var sideveit til Holstveita.

Holstveita er oppkalt etter forretningsmann og rådmann Lorentz Hansen Holst, som på begynnelsen av 1700-tallet eide tomter i området. Den tidligst dokumenterte bruken av navnet er fra 1768, men navnet kan ha blitt brukt om veita allerede før Holsts dødsfall i 1731. 

## Bildegalleri

Neste Stopp i Holstveita 2 (ca. 1982 - 1990) (16277679675).jpg|Holstveita 2, fra rundt 1982–1990
Holstveita mot vest (ca. 1970 - 1990) (16251744116).jpg|Holstveita sett mot vest (ukjent årstall)
Holstveita 18 (ca. 1970 - 1990) (15655265114).jpg|Holstveita 18 med Tordenskiolds gate i bakgrunnen, fra 1980-tallet
Inngangen til Kieglekroa i Holstveita (ca. 1970 - 1990) (16091558699).jpg|Kieglekroa i Holstveita (ukjent årstall)


## Bygninger og annet langs Holstveita
* **1:** Kieglekroa, er i dag en del av Kongens gate, men har inngang fra Holstveita.
* **3:** Hermansens gård.
* **13–18:** Krysset med Drillveita, hvor man kan se trehusbebyggelse i alle retninger.

## Litteratur
*
*
* Paasche, Erling (1983). Historisk litteratur om Trondheim: Trondheim i 1000 år: *Historisk Guide, Veitene - Middelalderens gatenett i Trondheim*, Trondheim kommune.

## Eksterne lenker
* Strindahistorielag.no – Wikioppføring «Holstveita»
* Flickr.com – Bildesøk på Holstveita
Shuhei Nishida

**Shuhei Nishida** (født 21. mai 1910, død 13. april 1997) var en japansk friidrettsutøver som deltok i de olympiske leker 1932 i Los Angeles og 1936 i Berlin. 

Nishida vant en olympisk sølvmedalje i friidrett under Sommer-OL 1932 i Los Angeles. Han kom på andreplass i stavsprang med et hopp på 4,30 bak William Miller fra USA som vant med 4,315 som var ny olympisk rekord.

Fire år senere, under Sommer-OL 1936 i Berlin, vant han en ny sølvmedalje i stavsprang. Han ble nummer to med 4,25 meter ti centimeter lavere en gullvinneren Earle Meadows fra USA.

## OL-medaljer
* 1932  Los Angeles -  Sølv i friidrett, stavsprang  Japan
* 1936  Berlin -  Sølv i friidrett, stavsprang  Japan

## Eksterne lenker
*
Sun Fire

**Sun Fire** er merkenavnet på en serie tjener-datamaskiner som ble introdusert av Sun Microsystems i 2001. Datamaskinene ble opprinnelig lansert i forbindelse med introduksjonen av mikroprosessoren UltraSPARC III, som en erstatning av serien Sun Enterprise, som var basert på UltraSPARC II.

I 2003 utvidet Sun Microsystems merkenavnet til å omfatte tjenere som benyttet mikroprosessoren Intel Xeon. I 2004 ble deretter disse tidlige Intel Xeon avartene erstattet med AMD Opteron. I 2004 introduserte også Sun Microsystems nye Sun Fire tjenere med dobbel-kjerne prosessoren UltraSPARC IV. I 2007 ble det igjen tatt i bruk Intel Xeon mikroprosessorer i serien, sammen med AMD Opteron.

UltraSPARC baserte Sun Fire modeller er lisensierte til å kjøre operativsystemet Solaris, og enkelte Linux-distribusjoner. Intel Xeon og AMD Opteron baserte Sun Fire modeller støtter Solaris, Red Hat Enterprise Linux, SUSE Linux Enterprise Server, Windows 2000 og Windows Server 2003.

Sun Fire modeller har et prefiks i navnet som indikerer datamaskinens type:

* **V**: Lavkostnads- og middels kostbare tjenere (UltraSPARC, IA-32 eller AMD64) 
* **E**: Høy-ytelses tjenere (UltraSPARC)
* **B**: bladetjenere (UltraSPARC eller IA-32)
* **X**: Rack-monterte X86-64 baserte tjenere
* **T**: Tjenere basert på UltraSPARC T1 og UltraSPARC T2

Tidligere, da Intel Xeon og AMD Opteron var en del av Sun Fire V-serien, benyttet man også konvensjonene Sun Fire Vx (Xeon) og  Sun Fire Vz (Opteron).

Første generasjon av Sun Microsystems bladetjenere, Sun Fire B1600, hadde også merkenavnet Sun Fire. Senere bladetjenere er blitt solgt under merkenavnet Sun Blade.

I 2007 introduserte Sun Microsystems, Fujitsu og Fujitsu Siemens i fellesskap en ny generasjon tjenere under merkenavnet SPARC Enterprise. Disse er på sikt etterhvert ment å erstatte Sun Fire serien.

## Nåværende modeller
### UltraSPARC

### x86/x86-64

## Tidligere modeller
### UltraSPARC

### x86/x86-64
Nina Valsø

**Nina Valsø** (født 8. mars 1962 i Halsa, død 14. april 2002) var en norsk dramatiker.

Hun vokste opp i Valsøyfjord i Nordmøre, og flyttet til Trondheim da hun skulle begynne på videregående skole.

I 1989 ble hun tildelt Den europeiske kringkastingsunionens (EBUs) pris for fjernsynsdramaet *Sjakk Matt*. Hun debuterte som scenedramatiker i 1993 med stykket *Drømmen om Panama*, som handler om krigsseilere og barna deres. Ved siden av dramatikk skrev hun også dokumentartekster, dikt og sangtekster.

## Verker (utvalg)
* 1989: *[[Sjakk Matt (fjernsynsdrama)|Sjakk Matt]]* (fjernsynsdrama)
* 1991: *Jeg og mine roller* (skrevet sammen med Helga Wendelborg) – urfremført på Trøndelag Teater
* 1993: *[[Drømmen om Panama]]*
* 1995: *Ingen helgen* (roman; Solum forlag)
* 1995: *[[Vi møtes igjen]]* (bok om norske sjøfolks innsats i handelsflåten under krigen; utgitt av Trøndelag Krigsseilerforening)
* 1992: *[[Kristin-spillet]]* (fremført under Olavsfestdagene sommeren 1992 og tre påfølgende somre)
* 1994: *[[Little Girl Blue]]*
* 1994: *[[Det e' hardt å værra mainn]]* (skrevet sammen med Iren Reppen)
* 1997: Forfatter av åpningsseremonien ved innvielsen av Trøndelag Teaters nybygg
* 2000: Tekstforfatter til tekstene på cd-en *[[Nattas prinsesse]]* (artist: Iren Reppen)
* 2000: *[[Ubuden gjest]]* 
*2000: *[[Rex Olavus]]*

## Priser og utmerkelser
* 1989: EBUs pris for fjernsynsdramaet *Sjakk Matt*
* 2001: Ibsenprisen for teaterstykket *Ubuden gjest*
* 2000: Dramatikerforbundets pris «Gledesglasset» for *Ubuden gjest*

## Referanser
Felbertauerntunnelen

**Felbertauerntunnel** er en veitunnel i Østerrike som går gjennom fjellet Felber Tauern og forbinder delstatene Salzburg og Øst-Tirol.

Felbertauerntunnelen ble åpnet for trafikk i 1967 og går fra 1 632 til 1 650 moh. Tunnelen er 5 304 meter lang, og har bomveiavgift. Mens beboere i Østtyrol og innbyggere fra Mittersil i delstaten Salzburg slipper avgift.

## Eksterne lenker
* 
* www.felbertauernstrasse.at
Arkeologiåret 1939

**Arkeologiåret 1939** er en oversikt over blant annet utgravninger, fødte og avdøde personer med tilknytning til arkeologi i 1939.

## Utforskninger
* Haakon Shetelig besøker runesteinen ved Anda og kan bekrefte at det dreier seg om en ekte runeinnskrift.

## Utgravninger
* Prosjektet til University of Pennsylvania i Piedras Negras, Guatemala avsluttes (startet i 1931).
* Nestors palass i Pylos av Carl Blegen (gjenopptas i 1952–69).
* Raknehaugen i Ullensaker av Sigurd Grieg (gjenopptas i 1993).
* Skipsgraven ved Sutton Hoo.

## Funn
*Knestangsteinen blir funnet og hentet inn til Universitetets Oldsaksamling.
*Matthew Stirling oppdager nedre halvdel av Stele C i Tres Zapotes.
*Mai: Sutton Hoo båtgrav blir gravd ut av Basil Brown og Edith Pretty i Suffolk, England.
*På slutten av 1930-tallet finner Matts Dreijer de eldste sporene av bosetninger på Åland, i Långbergsöda sør for Orrdalsklint i Saltvik. Funnet består av eldre kamkeramikk.

## Andre henvendelser
* 6. mai – Dorothy Garrod blir valgt til å inneha Disney-professoratet i arkeologi ved University of Cambridge, og er dermed den første kvinne som innehar et Oxbridge-embete.

## Fødsler

## Dødsfall

## Referanser
George Jefferson

**George G. Jefferson** (født 28. februar 1910 California, død 13. februar 1996) var en amerikansk friidrettsutøver som deltok i de olympiske leker 1932 i Los Angeles. 

Jefferson vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass i stavsprang bak sin landsmann William Miller og Shuhei Nishida fra Japan.

## OL-medaljer
* 1932  Los Angeles -  Bronse i friidrett, stavsprang

## Eksterne lenker
*
Arkeologiåret 1940

**Arkeologiåret 1940** er en oversikt over blant annet utgravninger, fødte og avdøde personer med tilknytning til arkeologi i 1940.

## Utgravninger
* Utgravninger starter i Tell Uqair av det irakiske generaldirektoratet for fornminner (Seton Lloyd, Taha Baqir og Fuad Safar).
* Utgravninger starter i Ahichatra.
* Utgravninger i Brahmagiri av M. H. Krishna ved staten Mysores arkeologiske institutt.

## Publiseringer
* Gisela M. A. Richter – *Handbook of the Etruscan Collection* (Metropolitan Museum of Art).

## Funn
* 12. september – Hulene i Lascaux, malt ca.  f.Kr. –  f.Kr. Stenges for publikum i 1963.
* Etter en ti års ekspedisjon ved Tanis blir gravstedet til «sølvfaraoen» avdekket av Pierre Montet. Det er det første intakte gravstedet av dette slaget som noen gang er funnet.
* Ferribybåt 2 oppdages av Ted Wright.
* Balline depotfunn i Irland.

## Fødsler
*9. januar – Paolo Matthiae, italiensk arkeolog, assyriolog og kunsthistoriker
*6. oktober – Manfred Bietak, østerriksk arkeolog
*11. desember – Eduardo Matos Moctezuma, meksikansk arkeolog

## Dødsfall

* 7. januar – Marcos E. Becerra, meksikansk forfatter, poet, politiker og arkeolog (født 1870)
* 25. april – Wilhelm Dörpfeld, tysk arkitekt og arkeolog (Troia) (født 1853)
* 18. september – Christian Jensen, tysk klassisk filolog og papyrolog (født 1883)

## Bildegalleri

Wilhelm Dörpfeld.jpg|Wilhelm Dörpfeld(1853–1940)
Jean-Vincent_Scheil.jpg|Jean-Vincent Scheil(1858–1940)


## Referanser
Jógvan Nybo

**Jógvan Nybo** (født 1955 på Viðareiði) er en færøysk fagforeningsmann og kommunepolitiker. Han er utdannet fra maskinistskolen i Tórshavn. Han har arbeidet i Strandfaraskip Landsins og ledet maskinistenes fagorganisasjon på Færøyene. Han var formann/borgermester i kommunestyret på Viðareiði fra 1993 til 2004.

## Referanser
Arkeologiåret 1941

**Arkeologiåret 1941** er en oversikt over blant annet utgravninger, fødte og avdøde personer med tilknytning til arkeologi i 1941.

## Utforskninger
* Første ekspedisjon til Gujarat for å undersøke stedets tidlige historie (fortsetter til 1942).

## Utgravninger
* 19. juni – Mikhail M. Gerasimov åpner Timur Lenks grav.
* Utgravningen av Olmec ved funnstedet La Venta av Matthew Sterling begynner.
* Utgravninger i Arikamedu (Podouké) av *Société de l'histoire de l'Inde française* begynner (fortsetter til 1945).
* Utgravninger i Fulda.

## Priser

## Andre hendelser
* Største delen av funnene fra utgravningene 1927–1937 på funnstedet for pekingmannen i Zhoukoudian, Kina går tapt under transporten som skulle bringe materialet i sikkerhet, og er aldri blitt funnet igjen.

## Fødsler

|-
|Juli
|8. ||  ||  || pensjonert engelsk arkeologiprofessor best kjent for sin forsking på tidlig middelaldersk arkeologi i Europa ||align=center|  ||align=center| || 
|}
* 2. januar – Mauro Cristofani, italiensk arkeolog (død 1997)
* 11. februar – Neritan Ceka, albansk politiker og arkeolog
* 20. april – Friedhelm Prayon, tysk arkeolog
* 14. mai - Alessandro Roccati, italiensk arkeolog og egyptolog
* 11. juni – Salvatore Settis, italiensk arkeolog og historiker
* 12. juli – Asko Parpola, finsk indolog og professor emeritus
* 20. juli – Björn-Uwe Abels, tysk arkeolog og konservator
* 19. mai – Furio Jesi, italiensk historiker, essayist og arkeolog (død 1980)
* 5. august – Ina Plug, født Post, nederlandskfødt zooarkeolog
* 30. september – John Romer, britisk egyptolog, historiker og arkeolog
* 16. desember – Kent R. Weeks, egyptolog fra USA
* Ze'ev Herzog, arkeolog fra Israel

## Dødsfall

|-
|Mai
|23. || Reginald Campbell Thompson ||  || arkeolog, assyriolog og kuneiformist ||align=center|64 ||align=center| 1876 ||  
|}
* 29. januar – Hans Dragendorff, tysk arkeolog (70, født 1870)
* 4. februar – Johann Peter Kirsch,	luxemburgsk kirkehistoriker og bibelarkelog (79, født 1861)
* 18. februar – Edward Theodore Newell, numismatiker fra USA (55, født 1886)
* 24. februar
**Joseph Hackin, fransk arkeolog og museumsdirektor (54, født 1886)
**Marie Hackin, fransk arkeolog (35, født 1905)
* 1. mars – James Rendel Harris, britisk arkeolog (født 1852)
* 31. mars – Adolf Trendelenburg, tysk klassisk arkeolog og filolog (96, født 1844)
* 17. mai – José Leite de Vasconcelos, portugisisk filolog, etnograf og arkeolog (født 1858)
* 26. mai – Ortwin Meier, tysk numismatiker (59, født 1881)
* 1. juni – Karl Siegfried Döhring, tysk arkitekt, kunsthistoriker, arkeolog, forfatter og oversetter (61, født 1879)
* 9. juni – Bendix Ebbell, norsk lege, teolog og egyptolog (født 1865)
* 11. juli – Arthur Evans, britisk arkeolog innen den minoiske sivilisasjon (90, født 1851)
* 3. august – Paul L. Strack, tysk historiker og numismatiker (36, født 1904)
* 24. september – Johannes Boehlau, tysk klassisk arkeolog (79, født 1861)
* 5. oktober – Werner Technau, tysk klassisk arkeolog (38, født 1902)
* 28. desember – Lothar Hahl, tysk arkeolog (29, født 1912)

## Referanser
Lambert Redd

**Charles Lambert Redd** (født 18. februar 1908, død februar 1986) var en amerikansk friidrettsutøver som deltok i de olympiske leker 1932 i Los Angeles. 

Redd vant en olympisk sølvmedalje i friidrett under Sommer-OL 1932 i Los Angeles. Han kom på andreplass i lengdehopp med et hopp på 7,60 meter, bak sin landsmann Ed Gordon som vant med 7,64.
 
## OL-medaljer
* 1932  Los Angeles -  Sølv i friidrett, lengdehopp

## Eksterne lenker
*
Erik Svensson

**Erik Svensson** (født 10. september 1903, død 22. september 1986) var en svensk friidrettsutøver som deltok i de olympiske leker 1932 i Los Angeles. 

Svensson vant en olympisk sølvmedalje i friidrett i Sommer-OL 1932 i Los Angeles. Han kom på andreplass i tresteg med et hopp på 15,32 meter, bak Chuhei Nambu fra Japan som vant med 15,72 som var ny verdensrekord. Svensson ble nummer fire i lengdehopp, fire centimeter bak bronemedaljevinneren Chuhei Nambu fra Japan. 

## Referanser


## Eksterne lenker
*
Kenkichi Oshima

**Kenkichi Oshima** (født 10. november 1908, død 30. mars 1985) var en japansk friidrettsutøver som deltok i de olympiske leker 1932 i Los Angeles og 1936 i Berlin.

Oshima vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass i tresteg bak sin landsmann Chuhei Nambu og Erik Svensson fra Sverige.

## OL-medaljer
* 1932  Los Angeles -  Bronse i friidrett, tresteg  Japan

## Eksterne lenker
*
Harlow Rothert

**Harlow Phelps Rothert** (født 1. april 1908, død 13. august 1997) var en amerikansk friidrettsutøver som deltok i de olympiske leker 1928 i Amsterdam og 1932 i Los Angeles. 

Rothert vant en olympisk sølvmedalje i friidrett under Sommer-OL 1932 i Los Angeles. Han kom på andreplass i kulestøt med et støt på 15,68 meter, bak sin landsmann Leo Sexton som vant med 16,00 som var ny olympisk rekord.
 
## OL-medaljer
* 1932  Los Angeles -  Sølv i friidrett, lengdehopp

## Eksterne lenker
*
Henri LaBorde

**Henri Jean LaBorde** (født 11. september 1909, død 16. september 1993) var en amerikansk friidrettsutøver som deltok i De olympiske leker i 1928 i Amsterdam og 1932 i Los Angeles.

LaBorde vant en olympisk sølvmedalje i friidrett under Sommer-OL 1932 i Los Angeles. Han kom på andreplass i diskoskonkurransen med et kast på 48,47 meter, bak sin landsmann John Anderson som vant med 49,49.
 
## OL-medaljer
* 1932  Los Angeles -  Sølv i friidrett, diskoskast

## Eksterne lenker
*
František Douda

**František Douda** (født 23. oktober 1908, død 15. januar 1990) var en tsjekkoslovakisk friidrettsutøver som deltok i de olympiske leker 1928 i Amsterdam, 1932 i Los Angeles og 1936 i Berlin.

Douda vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass i kulestøt bak Leo Sexton og Harlow Rothert begge fra USA.

## OL-medaljer
* 1932  Los Angeles -  Bronse i friidrett, kulestøt

## Referanser


## Eksterne lenker
*
Svein Ivar Moen

**Svein Ivar Moen** (født 1973) er en norsk tidligere hundekjører.

Han var skismører for det norske elitelaget i skiskyting i fra 1998 til 2016. 
Som hundekjører oppnådde han andreplass i det 14 etapper lange Pirena («La Ruta Blanca del Pirineo») i 2008.
Han har deltatt i flere verdensmesterskap, og tok gullmedalje under VM i hundekjøring 2011, VM-gull i stafett Alaska 2013 og gullmedalje under VM kickbike med én hund, Kreis Borken, Tyskland 2011.

Han deltok i TV-serien *[[min idrett]]* på NRK i 2012, med følge av hunden «Sheriff».

Han vant kongepokalen i 2010 og 2012.

## Internasjonale meritter
* EM-bronse sparkesykkel 2-spann 2007 (barmark)
* EM-bronse sparkesykkel 2-spann 2008 (barmark)
* EM-gull sparkesykkel 1-spann 2010 (barmark)
* EM-sølv sparkesykkel 2-spann 2010 (barmark)
* VM-gull combined 2011 (nordisk stil)
* VM-gull stafett 2011 (nordisk stil)
* VM-gull sparkesykkel 1-spann 2011 (barmark)
* VM-gull snørekjøring 2011 (nordisk stil)
* VM-gull snørekjøring 2-spann 2011 (nordisk stil)
* VM-bronse pulk 1-spann 2011 (nordisk stil)
* EM-gull snørekjøring 1-spann 2012 (nordisk stil)
* EM-sølv combined 2012 (nordisk stil)
* EM-sølv sparkesykkel 1-spann 2012 (barmark)
* VM-gull stafett 2013 (nordisk stil)
* VM-sølv combined 2013 (nordisk stil)
* VM-bronse pulk 1-spann 2013 (nordisk stil)
* VM-bronse stafett 2013 (barmark)
* VM-bronse snørekjøring 1-spann 2013 (nordisk stil)
* VM-bronse snørekjøring 2-spann 2013 (nordisk stil)

## Referanser
Fire Island

**Fire Island** er en øy som ligger sørøst for og parallelt med Long Island i den amerikanske delstaten New York. Fire Island er langt og smalt, rundt 50 kilometer lang og varierer mellom 160–400 meter i bredden, og den er skilt fra fastlandet av The Great South Bay («Den store sørlige bukta») som renner fra sør–vest til nord–øst. Fire Island er en del av Suffolk County. Det ligger innenfor byene Babylon, Islip, og Brookhaven, inneholder to landsbyer og en rekke grender. Landområde er 22,5 km² med 491 fastboende innbyggere rapportert i 2000, men for folketellingen av 2010 ble det rapportert 292 fastboende. Flere hundretusen turister og folk som eier eller leier sommerhus der, besøker Fire Island i sommersesongen. 

Blant kjente personer som har hatt ferieopphold her er blant annet Mel Brooks og hans hustru Anne Bancroft som eide et strandhus, Henry Fonda som bygde et sommerhus i the Pines. og John Lennon; det piano han fraktet dit er i dag ved Rock and Roll Hall of Fame i Cleveland, Ohio.

## Endringer
Øyas fysiske utformer endrer seg fra tid til annen grunnet naturkreftene, og vil fortsette å gjøre det. Ved et tidspunkt strakte den seg mer enn 97 km fra Jones Beach Island til landsbyen Southampton i Suffolk County. En gang rundt 1683 oppsto Fire Island Inlet og skilte øya fra Jones Beach Island. I 2012 delte orkanen Sandy Fire Island i to øyer. Til sammen utgjorde disse to øyene et areal på omtrentlig 50 km lang og mellom 160 og 400 m bredt.

## Referanser
Museum of the City of New York

**The Museum of the City of New York** er et kunstgalleri og historisk museum etablert i 1923 med formål om å presentere historien om New York City og dens innbyggere. Museet ligger på Fifth Avenue mellom 103rd og 104th Street, med utsikt mot Central Park. Billetter koster $10 for voksne og inkluderer alle utstillingene.

## Eksterne lenker
* 
*
Norwegian American Chamber of Commerce

**Norwegian American Chamber of Commerce** ble etablert i New York i 1915 med formål om å fremme handel og samarbeid, og styrke finansiell og profesjonell interesse mellom Norge og USA.

NACC har 7 aktive avdelinger i USA:
* Chicago (Midwest) etablert 1959
* Los Angeles (Southern California) etablert 1971
* Houston (Southwest) etablert 1973
* Miami (Southeast) etablert 1982
* Minneapolis (Upper Midwest) etablert 1968
* Seattle (Greater Seattle) etablert 1969
* Washington, D.C. (Mid Atlantic) etablert 2002

## Referanser
The Naked Cowboy

**Robert John Burke** (født 23. desember 1970 i Cincinnati, Ohio) er kjent som **The Naked Cowboy**, med tilholdssted på Times Square i New York. 

Han har kun på seg cowboystøvler, en cowboyhatt, underbukser, og har en gitar strategisk plassert for å gi inntrykk av at han er naken.

Han synger og spiller, og får mye oppmerksomhet fra forbipasserende turister som stopper og tar bilder.

## Eksterne lenker
* 
* 
*
Kiri Te Kanawa

**Kiri Janette Te Kanawa** (født 1944) er en newzealandsk operasanger (lyrisk sopran). Hun brøt gjennom i *[[Figaros bryllup]]* i Covent Garden i 1971. Marschallin i ''Der Rosenkavalier'' av Richard Strauss var en av hennes signaturroller. Hun trakk seg tilbake i 2009.

## Bakgrunn
Kiri Te Kanawa ble født som Claire Mary Teresa Rawstron 6. mars 1944 i Gisborne på New Zealand. Hennes biologiske mor var irsk, faren maori. Som spedbarn ble hun adoptert av maorien Thomas Te Kanawa og hans kone Nell som var av irsk avstamming. Kiri Te Kanawa fikk sin første sangundervisning i Auckland. Etter at hun vant en sangkonkurranse i Melbourne kunne hun reise til London. 

## Virke
Sin første rolle på operascenen fikk hun som «Andre dame» i Wolfgang Amadeus Mozarts *[[Tryllefløyten]]* i London desember 1968. I 1969 sang hun sin første hovedrolle: *Elena* i Gioacchino Rossinis *La donna del lago*. Debuten ved Royal Opera House i Covent Garden fikk hun i  1970 som Xenia i Modest Mussorgskijs opera *[[Boris Godunov (opera)|Boris Godunov]]*. I løpet av de neste årene sang hun ved alle de store operascenene i verden. Debuten ved Metropolitan operaen kom i 1974 da hun på kortest mulige varsel måtte steppe inn for Teresa Stratas som Desdemona i Giuseppe Verdis *Otello*.

Kiri Te Kanawa sang i St. Pauls katedral under Prins Charles og Prinsesse Dianas bryllup i 1981, men hun nådde ut til et enda bredere publikum da Leonard Bernstein i 1984 valgte henne til rollen *Maria* i hans eneste studioinnspilling av *[[West Side Story]]*. José Carreras sang rollen som *Tony*. Det ble laget en dokumentarfilm om innspillingen. 

Hun spilte inn sangen til Rugby World Cup 1991 og denne nådde fjerdeplass på salgslistene i Storbritannia. I 2013 medvirket hun i dramaserien *[[Downton Abbey]]*. 

Kiri Te Kanawa ble i 1982 adlet og utnevnt til *dame commander* av Order of the British Empire og har rett til å føre tiltaleformen *dame* foran navnet. I 1989 ble hun tildelt den franske ordenen *[[Ordre des Arts et des Lettres]]*, i 1990 *[[Order of Australia|Honorary Companion of the Order of Australia]]* og i 1995 Order of New Zealand. I 2018 ble hun utnevnt til medlem av den britiske Order of the Companions of Honour. Hun etablerte Kiri Te Kanawa Foundation som skal støtte sangtalenter fra New Zealand til internasjonal karriere.

## Referanser


## Eksterne lenker
* 
* 
* 
*
Paul Winter

**Paul Winter** (født 6. februar 1906, død  23. februar 1992) var en fransk friidrettsutøver som deltok i De olympiske leker i 1932 i Los Angeles.

Winter vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass i diskoskast bak John Anderson og Henri LaBorde, begge fra USA.
 
## OL-medaljer
* 1932  Los Angeles -  Bronse i friidrett, diskoskast  Frankrike

## Referanser


## Eksterne lenker
*
Tugela (elv)

**Tugela** (zulu: *Thukela*) er ei av de største østgående elvene på østsiden av vannskillet i Sør-Afrika. Elva har sin kilde i Drakensberg–fjellene ved Mont-Aux-Sources sør for Johannesburg og like ved grensa til Lesotho. Den flyter rett sørøstover gjennom KwaZulu-Natal til den når Indiahavet. Tugela er den største elva i denne provinsen. Områdene brukes mye til skogbruk og beitemark.

Drakensberg vannkraftverk er en gruppe av fem sammenhengende pumpekraftverk nær grensen til Lesotho, hvorav fire kraftverk ligger ved elva Tugela. Drakensberg-komplekset består av ett reservoar i elva Wilge nord for vannskillet, mens fire reservoarer i Tugela får vann via en kanal til sørsiden av vannskillet. Hver av sidene får overført vannmasser med effekt . Tugela-Vaal-vannsystemet er bundet sammen med kanaler.

Den største sideelva til Tugela er Mzinyathi, eller Buffalo River. En annen sideelv er Blood River, som er kjent for at zulu-kongen Dingane ble beseiret her av boerne 16. desember 1883. Lengre nede ligger et slagsted fra zulukrigen mot britene i 1879.
Cunene

**Cunene** (i Angola), eller **Kunene** (i Namibia) er ei elv i det sørlige Afrika. 

Den har utspring i høylandet i det sentrale Angola, og renner derfra sørover til grensa mot Namibia. Den snur deretter mot vest og  fra Ruacanáfallene danner den grense mellom de to landene til den renner ut i Atlanterhavet. Den er en av svært få elver i regionen som renner hele året. Den er rundt 1050&nbsp;km lang, og har et nedbørfelt på 106&nbsp;560&nbsp;km². Middelvannføringen ved munningen er 174&nbsp;m³/s.

Det ligger mange fossefall langs elva, hvorav de mest kjente er Ruacanáfallene og Epupafallene. 

## Referanser
Cunene (andre betydninger)

**Cunene** eller **Kunene** kan vise til:

*Cunene (eller Kunene) – ei elv i Angola og Namibia
*Cunene (provins) – en provins i Angola, oppkalt etter elva
*Kunene (region) – en region i Namibia, oppkalt etter elva
Ibi (elv)

**Ibi** (*Ibi-gawa*) er ei 121 km lang elv i Japan, som renner ut like sørvest for millionbyen Nagoya i prefekturet Gifu, midt i landet. Den renner fra Ryohaku-fjellene og nesten rett sørover via storbyen Ogaki, og er regulert en rekke steder for vannkraftformål og irrigasjon. Helt nederst renner den sammen med elva Kiso like for munningen i Isebukta.

Blant reguleringene finner vi Nishidaira-demningen, og i sideelva ***Neo*** ligger Okumino vannkraftverk som får kraft fra Kaore-demningen og Kamiosu-demningen.
Pauli Dahl

**Thomas Pauli Dahl** (født 9. november 1898 i Vágur, død 3. mai 1977 i Tórshavn) var en færøysk overlege som også engasjerte seg i politisk og humanitært arbeid.

## Liv og virke
Han var sønn av kjøpmann og lagtingsmann Magnus Dahl og hustru Helena Joensen. Også farbroren Jógvan Dahl og farfaren Jacob Dahl var kjøpmenn og lagtingsmenn for Sambandsflokkurin. Han giftet seg i 1926 med Hildigarð Patursson, datter av den færøyske selvstyrebevegelsens leder, kongsbonde Jóannes Patursson.

Etter skolegang i Tórshavn drog han i 1913 til Danmark. Han tok studentereksamen ved Sorø Akademi i 1916 og medisinsk embedseksamen ved Københavns Universitet i 1923. Sammen med landsmennene Jens Olivur Lisberg og Janus Øssurson, som også studerte ved universitetet, skisserte han det som skulle bli Færøyenes flagg.

Dahl var hjelpelege ved Dronning Alexandrines hospital (senere Landssjúkrahúsið) i Tórshavn 1923–1924 og turnuslege ved flere sykehus. Han ble i 1928 kirurg ved amtssykehuset i Vejle, og i 1930 overlege ved Dronning Alexandrines hospital, som den første færøyingen i stillingen. Han var overlege frem til han avgikk med alderspensjon i 1964.

Han var konstituert som amtslege/landslege på Færøyene 1938–1949, formann i Færøyenes Røde Kors 1931–1967 og formann i Collegium Academicum Færoense 1939–1955. Han kom derfor til å spille en viktig rolle på Færøyene under andre verdenskrig, da øyene ble avskåret fra det tyskokkuperte Danmark. Han oppfordret færøyingene til å spise mer tradisjonell færøysk mat, både av nasjonalistiske og medisinske grunner, og var en pådriver bak å dele ut tran til alle gravide og barn under 14 år, samt en opplysningskampanje for bedre tannhelse. Han engasjerte seg også politisk; han var innvalgt på Lagtinget fra Suðuroy 1943–1945, som representant for det radikale selvstyrepartiet Fólkaflokkurin.

## Æresbevisninger
Han ble i 1947 utnevnt til ridder av 1. klasse av St. Olavs Orden for sine fortjenester for Norges sak under krigen, i hjelpearbeidet for den norske marinen og handelsflåten.

## Referanser
Kako (elv)

**Kako** (加古川, *Kako-gawa*) er ei elv i Japan, øst i prefekturet Hyogo like nordvest og vest for Kobe. Elva har utspring i Chugoku-fjellene og renner rett sørover og ut i Sethavet ved storbyen Kakogawa.
Diane de Poitiers

**Diane de Poitiers** (født 9. januar 1500 i Saint-Vallier i Frankrike, død 25. april 1566 på borgen Anet) var en fransk hoffdame, elskerinnen til Henrik II av Frankrike.

### Liv og virke
### Bakgrunn
Hun var datter av adelsmannen Jean de Poitiers, greve av Saint-Vallier, og hans hustru Jeanne de Batarnay. Som ung pike var hun en kortere tid i følget til Anne de Beaujeu, kong Karl VIII av Frankrikes eldre søster, en kapabel og meget kvinne som var regent i Frankrike under kongengens mindreårighet.

Diane ble utdannet etter humanismens prinsipper som var populær i samtiden, med musikk, jakt, etikette, språk, konversasjonskunst og dans. Hun lærte seg å lese latin og gresk, og ble en ivrig jeger og sportskvinne som var i god form til godt opp i årene.

Som ung ble hun bortgiftet med Louis de Brezé, som var fogd i Normandie.

### Maitresse
Etter ektefellens død i 1531 vekket hun Henriks interesse. Forholdet mellom henne og den tyve år yngre Henrik varte fra 1535 fram til Henriks død  i 1559. I løpet av disse årene dominerte Diane de Poitiers hofflivet og dronningen, Katarina av Medici, havnet fullstendig i skyggen av henne. 

Henrik betrodde seg til Diane de Poitiers også når det kom til politiske spørsmål, og hun hadde sterk innflytelse på hans stillingstaken til blant annet kjetterforfølgelsene.
Henrik lot oppføre slottet Anet (Château d'Anet) til henne og i 1548 fikk hun tittelen hertuginne av Valentinois. 

Etter kongens død ble hun tvunget av dronningen til å forlate hoffet og bosatte seg på slottet sitt, hvor hun ble boende inntil hun døde.

## Referanser


## Litteratur
* Baptiste Capefigue: *Diane de Poitiers*. Paris 1860.
* Philippe Erlanger: *Diane de Poitiers*. Gallimard, Paris 1955.
* Sylvia Jurewitz-Freischütz: *Die Herrinnen der Loire-Schlösser*. Piper, München 2006, ISBN 3-492-23805-X, S. 203–215, 217–216, 225–227, 232–253, 256–261.
* Sigrid Ruby: *Mit Macht verbunden. Bilder der Favoritin im Frankreich der Renaissance*. Fördergemeinschaft Wissenschaftlicher Publikationen von Frauen, Freiburg im Breisgau 2010, ISBN 978-3-939348-18-4, S. 123–350.
* Helga Thoma: *«Madame, meine teure Geliebte …». Die Mätressen der französischen Könige*. Piper, München 1998, ISBN 3-492-22570-5, S. 9–44.

## Eksterne lenker
* 
* Diane de Poitiers hos SNL
* French king's mistress poisoned by gold elixir
Gutten i den stripete pyjamasen

***Gutten i den stripede pyjamasen*** er en historisk roman skrevet av John Boyne og oversatt til norsk av Tore Aurstad. Boken ble publisert på engelsk i 2006 med tittelen *The Boy in the Striped Pyjamas,* og på norsk av Cappelen Damm i 2013. Handlingen i boken er lagt til den andre verdenskrig. 

Bokens hovedperson heter Bruno, han bor sammen med familien sin i Berlin i 1942 når handlingen i romanen begynner. En dag må familien flytte fordi Brunos far, som er tysk offiser, blir beordret til en konsentrasjonsleir i Polen. På det nye stedet møter Bruno den jødisk gutten Shmuel, de er like gamle men Shmuel bor bak et høyt piggtrådgjerde der alle går i pysjamas hele dagen. 

Boken kategoriseres som barne- og ungdomslitteratur, men beskrives også som en bok som kan passe for eldre ungdom og voksne. 

Filmen med samme navn ble utgitt i 2008 og hadde kinopremiere i Norge samme året.

Den frittstående oppfølgeren *Alt som er ødelagt* ble utgitt på norsk i 2023.

## Referanser
Norges Veteranforbund for Internasjonale Oppdrag

**Norges Veteranforbund for Internasjonale Oppdrag** (NVIO) (tidligere FN-Veteranenes Landsforbund) er en norsk, partipolitisk uavhengig og frivillig organisasjon for militært personell som har deltatt i internasjonal innsats. NVIO er det største veteranforbundet i Norge med nærmere  medlemmer og 59 lokalforeninger over hele landet.

Gjennom forbundets kameratstøttearbeid drives et omfattende, frivillig, forebyggende arbeid blant veteraner som sliter, ved siden av å arrangere medlemsmøter, og være en mest mulig profesjonell interesseorganisasjon for alle veteraner fra internasjonale operasjoner og deres pårørende.

## Historie
FN-Veteranenes Landsforbund (FNVLF) ble stiftet den 16. november 1960 og var et norsk forbund for soldater som har tjenestegjort i FNs fredsbevarende styrker eller i militære NATO-operasjoner i utlandet. Over  norske soldater har tjenestegjort i slik tjeneste.

Organisasjonen het opprinnelig Norske militære FN-observatørers Landsforening, men skiftet like etter navn til FN-Befalets Landsforening og var frem til 1988 en organisasjon for befal og offiserer, men åpnet deretter for medlemskap fra korporaler og menige. På det konstituerende landsmøte i 1988 ble navneskiftet til FN–Veteranenes landsforbund vedtatt. Med virkning fra 1. januar 2009 skiftet organisasjonen navn til Norges Veteranforbund for Internasjonale Operasjoner. I 2025 ble navnet endret til Norges Veteranforbund for Internasjonale Oppdrag, dette for å inkludere internasjonal tjeneste ut over FN- og NATO-operasjoner.

De fleste forbundsledere har vært høyere offiserer med bakgrunn fra FN-operasjoner.

FNVLFs formål var å holde vedlike kameratskapet blant medlemmene og å ta vare på dem og andre som har gjort internasjonal fredstjeneste.

Forbundet utga tidligere medlemsbladet *Sjekkposten*, men fra og med juni 2013 skiftet NVIOs medlemsblad navn til *Veteran*. Medlemsbladet har seks utgaver i året.

I 2007 hadde forbundet  medlemmer fordelt på 47 lokalavdelinger over hele Norge.

Kong Harald V er forbundets høye beskytter.

## Referanser


## Eksterne lenker
* 
*
Peter Zaremba

**Peter E. Zaremba** (født 7. april 1908 i Pittsburgh, død 17. september 1994) var en amerikansk friidrettsutøver som deltok i de olympiske leker 1932 i Los Angeles. 

Zaremba vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass i sleggekast bak Patrick O’Callaghan fra Irland og finske Ville Pörhölä.
 
## OL-medaljer
* 1932  Los Angeles -  Bronse i friidrett, sleggekast

## Eksterne lenker
*
La Congolaise

**La Congolaise** er nasjonalsangen til Republikken Kongo. Melodien er skrevet av Jean Royer og Joseph Spadilière. Teksten er skrevet av Jacques Tondra og Georges Kibanghi.

Sangen ble innført i 1959, men ble erstattet av «Les Trois Glorieuses» i 1969.

«La Congolaise» ble innført på nytt i 1991.
Cedrik Sørensen

**Cedrik Harald Sørensen** (1903–1985) var en norsk ingeniør og leder av Milorg i Arendal.

## Bakgrunn
Han var sønn av skipshandler Emil Sørensen og ble født i Antwerpen i Nederland. Ved starten av første verdenskrig flyttet familien til Arendal. Etter middelskolen tok han en lengre teknisk utdannelse både i Norge og i utlandet, og i 1926 ble han ingeniør. Han giftet seg i 1933 med Rigmor Borch Olsen fra Tromøy.

## Milorg
Både Sørensen og hans kone var innblandet i det illegale arbeidet etter angrepet på Norge i 1940 av Tyskland. De hadde ingen barn og hadde kun seg selv å ta ansvar for. Sørensen fikk i oppdrag fra London-regjeringen på sommeren 1944 å starte en Milorggruppe i Arendal, etter at den første gruppen med major Arne Laudal som leder var blitt opprullet. Det regjeringen og Sørensen ikke visste, var at det allerede var opprettet en ny gruppe i byen, av Wilhelm Tvedt-Gundersen på oppdrag fra Hjemmefrontens ledelse på Sør- og Vestlandet. Stor var derfor overraskelsen ved krigens slutt da det viste seg å være to separate Milorgrupper i byen som ikke visste om hverandre.

Gruppen til Cedrik Sørensen ble etterhvert opprullet, og han ble arrestert av det tyske Sicherheitspolizei (**Sipo**) fra Kristiansand 2. november 1944, og utsatt for harde avhør. Han hadde mest trolig blitt dømt til døden og blitt henrettet om ikke krigen tok slutt kort tid etter. Han ble sendt til Grini fangeleir, og ble frigjort 8. mai 1945.

## Referanser


## Kilder
* Frøstrup, Johan Christian: *Krigsår: Arendal i krig 1940 – 1945* (1998)
Ethel Merman

**Ethel Merman** (født **Ethel Agnes Zimmermann** 16. januar 1908, død 15. februar 1984) var en amerikansk skuespillerinne og sangerinne. Hun ble belønnet med Tony-prisen for beste kvinnelige hovedrolle i en musikal i 1951 for prestasjonen sin i Broadway-musikalen *[[Call Me Madam]]*. Merman spilte også i filmversjonen fra 1953 og vant da Golden Globe.

## Barndom
Ethel Agnes Zimmermann ble født 16. januar 1908 i Astoria i New York som datter av revisoren Edward Zimmermann og lærerinnen Agnes Gardner. Hennes far var av tysk avstamming, mens hennes mor var av skotsk avstamming.

## Karriere
Merman begynte å synge da hun jobbet som sekretær for B-K Booster Vacuum Brake Company i Queens. Hun fikk etterhvert en karriere innen vaudeville og var kjent for sin kraftige mezzosopranstemme. Merman spilte i de fem Cole Porter-musikalene *[[Anything Goes]]*, *[[Red, Hot and Blue]]*, *[[DuBarry Was a Lady]]*, *[[Panama Hattie]]* og *[[Something for the Boys]]*. I 1951 ble hun belønnet med Tony-prisen for beste kvinnelige hovedrolle i en musikal for innsatsen i *[[Call Me Madam]]*. Hun spilte også i filmversjonen fra 1953 og vant da Golden Globe. Merman ble også nominert til Tony-prisen for *[[Happy Hunting]]* og *[[Gypsy]]*. Hun pensjonerte seg fra Broadway i 1970. I 1979 spilte hun inn albumet *[[The Ethel Merman Disco Album]]* med flere av hennes mest kjente sanger. Merman spilte også i flere Hollywood-filmer, inkludert *[[Alexander's Ragtime Band (film)|Alexander's Ragtime Band]]* (1938) og *[[Show business]]* (1954), med musikk av Irving Berlin, og *[[It's a Mad, Mad, Mad, Mad World]]* (1963). Hennes siste filmrolle var en parodi på seg selv i *[[Hjelp, vi flyr!]]* (1980). Merman skrev to selvbiografier:  *Who Could Ask for Anything More* (1955) og *Merman* (1978).

## Privatliv
I 1940 giftet Merman seg med teateragenten Bill Smith, men ekteskapet tok slutt året etter. I 1941 giftet hun seg med avissjefen Robert Levitt som hun fikk de to barna Ethel og Robert jr. sammen med. Ekteskapet tok slutt i 1952. Året etter giftet hun seg med Robert Six, lederen for Continental Airlines, som hun var gift med frem til 1960. I 1964 giftet hun seg med skuespilleren Ernest Borgnine, men søkte om skilsmisse etter 32 dager. Merman fikk diagnosen glioblastoma multiforme og fikk utført nevrokirurgi i april 1983 for å fjerne hjernesvulsten. Kreften hadde imidlertid spredd seg og Merman døde 15. februar 1984.

## Filmografi (utvalg)
* 1954 – *[[Show business]]*
* 1963 – *[[It's a Mad, Mad, Mad, Mad World]]*
* 1963 – *[[The Judy Garland Show]]* (gjest)
* 1980 – *[[Hjelp, vi flyr!]]*

## Hør på
Fra National Public Radio:
* Ethel Merman og Jimmy Durante synger «You Say the Nicest Things».
* Ethel Merman synger «The World is Your Balloon».
* Ethel Merman synger «Diamonds Are a Girl's Best Friend».

## Priser og nominasjoner
Merman fikk to stjerner på Hollywood Walk of Fame 8. februar 1960, én for film på 7044 Hollywood Blvd. og én for musikk på 1751 Vine Street.

## Referanser




## Eksterne lenker
* 
* 
*
Akilles Järvinen

**Akilles Eero Johannes Järvinen** (født 19. september 1905, død 7. mars 1943) var en finsk friidrettsutøver som deltok i de olympiske leker 1932 i Los Angeles. 

Järvinen vant en olympisk sølvmedalje i friidrett under Sommer-OL 1928 i Amsterdam. Han kom på andreplass i tikamp bak sin landsmann Paavo Yrjölä.

Fire år senere, under Sommer-OL 1932 i Los Angeles vant ble han igjen nummer to i tikamp, bak James Bausch fra USA. I samme OL tok Akikkes' bror Matti Järvinen gull i spydkast.

Akikkes' far, Verner Järvinen, vant en olympisk bronsemedalje i diskos under Sommer-OL 1908 i London og gull i diskos under Ekstralekene 1906 i Athen.

## OL-medaljer
* 1928  Amsterdam -  Sølv i friidrett, tikamp
* 1932  Los Angeles -  Sølv i friidrett, tikamp

## Eksterne lenker
*
Wolrad Eberle

**Wolrad Eberle** (født 4. mai 1908 i Freiburg, død 13. mai 1949 i  Köln) var en tysk friidrettsutøver som deltok i de olympiske leker 1932 i Los Angeles. 

Eberle vant en olympisk bronsemedalje i friidrett under Sommer-OL 1932 i Los Angeles. Han kom på tredjeplass i tikamp bak James Bausch fra USA og finske Akilles Järvinen.

## OL-medaljer
* 1932  Los Angeles -  Bronse i friidrett, tikamp

## Eksterne lenker
*
Waziristan

**Waziristan** (Pashtu: وزیرستان, «Wazirernes land») er en fjellregion i det nordvestlige Pakistan, på grensen til Afghanistan, med et areal på omkring 11.585 km². Det er en del av Pakistans føderalt administrerte stammeområder, og betraktes dermed som utenfor landets fire provinser. 

Waziristan dekker området vest og sørvest for Peshawar, mellom Tochi-elven mot nord og Gomal-elven mod sør. Khyber Pakhtunkhwa ligger rett øst for Waziristan. Området var et uavhengig stammeområde inntil 1893, utenfor Det britiske imperiet og Afghanistan. Stammenes angrep på det britiskstyrte territoriet var et konstant problem for britene, noe som førte til gjentatte straffeekspedisjoner mellom 1860 og 1945. Området ble en del av Pakistan i 1947.

Av administrative grunner er Waziristan delt i to *agenturer*; *Nord-Waziristan* og *Sør -Waziristan*, med et beregnet befolkningstall pr. 1998 på henholdsvis 361.246 og 429.841. De to delene har helt ulik karakterer, selv om begge stammer er undergrupper av Wazirstammen og snakker et felles Waziri-språk. De er kjent som et krigerfolk, og er kjent for sine gjentatte blodfeider. 

Wazirstammerne er inndelt i understammer styrt av landsbyenes eldste, som møtes i stammerådet Loya Jirga. Sosialt og religiøst betraktet er Waziristan et ekstremt konservativt område. Kvinner voktes omhyggelig, og hvert hjem må ha en mann i spissen. Samholdet innenfor stammen holdes også sterkt ved hjelp av de såkalte *Kollektive Ansvarslover* innenfor *Grense-lovovertredelses-regulativet*.

Tilstedeværelsen av Taliban i området har vært gjenstand for internasjonal bekymring, særlig etter starten av krigen i Afghanistan i 2001.

## Se også
*Sør-Waziristan

## Referanser
Fyrstinnen av Asturias’ pris for kommunikasjon og humaniora

**Fyrstinnen av Asturias' pris for kommunikasjon og humaniora** (spansk: *Premio Princesa de Asturias de Comunicación y Humanidades*) er en pris, som siden 1981 årlig tildeles for innsats innen kommunikasjon og humaniora. Prisen ble etablert i 1981 av Fundación Princesa de Asturias, og både stiftelsen og prisen har navn efter Spanias tronarving; den aktuelle tittelen vil derfor veksle mellom "fyrste" og "fyrstinne", alt eftersom den aktuelle tronarving er mann eller kvinne. Denne prisen er én av flere priser stiftelsen har grunnlagt, og disse prisene deles ut årlig i Oviedo.

Prisen består av en skulptur laget av kunstneren Joan Miró og et pengebeløp på  euro.

## Mottakere av Fyrstinnen av Asturias' pris for kommunikasjon og humaniora

## Referanser


## Eksterne lenker
* Oversikt over mottakere, fra Fundación Príncipe de Asturias
Stanisława Walasiewicz

**Stanisława Walasiewicz** senere gift som **Stella Walsh Olson** (født 11. april 1911 i Rypin, død 4. desember 1980 i Cleveland, Ohio) var en polsk friidrettsutøver som deltok i de olympiske leker 1932 i Los Angeles og 1936 i Berlin.

Walasiewicz ble olympisk mester i friidrett under Sommer-OL 1932 i Los Angeles. Hun vant 100 meter for kvinner foran Hilda Strike fra Canada og amerikanske Wilhelmina von Bremen. 

Fire år senere, under Sommer-OL 1936 i Berlin, kom hun på andreplass på 100 meter bak Helen Stephens fra USA.

Hun ble skutt og drept ved et ran, og ved obduksjon av kroppen var det vanskelig å fastslå om hun var mann eller kvinne (interseksualitet).
 
## OL-medaljer
* 1932  Los Angeles -  **Gull** i friidrett, 100 meter kvinner  Polen
* 1936  Berlin -  Sølv i friidrett, 100 meter kvinner  Polen

## Referanser


## Eksterne lenker
* 
*
Hua Shan

**Hua Shan** (kinesisk: 华山, pinyin: *Huà Shān*) er et av kinesisk taoismes fem hellige fjell. Det er en del av fjellkjeden Qinling og ligger nær byen Huayin i provinsen Shaanxi i Folkerepublikken Kina. Fjellet har steile og dramatiske klippevegger, og en steintrapp fører opp til toppen. Det har flere topper på inntil 2100 meter. 

Området ble den 8. november 1982 erklært som naturpark (华山风景名胜区).

Det aller høyeste punkt er Luoyantoppen (落雁峰; *Luòyàn fēng*), også kalt Sørtoppen (南峰; *Nán fēng*), på 2154,9 moh.

Flere av toppene er knyttet sammen av stier. Langs stiene er klostre, pagoder, templer, broer og porter. 

## Historie
I det gamle kinesiske verdensbilde, som betrakter riket som midten i kvadrat, utgjør Hua Shan det vestlige hjørnefjell.

Så tidlig som i det 2. århundre f.Kr. er det belagt et taoistisk tempel ved navn *Vesttopphelligdommen* ved fjellets fot. Ifølge taoistisk mytologi bodde underverdenens guddom i disse fjellene. Tempelet ved fjellets fot var ofte åsted for åndemøter (spiritistisk kommunikasjon) mellom guden og hans jordiske undersåtter. 

Hua shan ble først og fremt et lokalt og et «keiserlig» pilegrimsmål - ettersom det var så vanskelig å bestige toppen fikk det ikke landsomfattende popularitet. Hua shan ble imidlertid et yndet mål for folk som søkte nøkkelen til evig liv, og det ble dyrket mange medisinplanter her.

Kou Qianzhi (365–448), grunnleggeren av De nordlige himmelske mestre-bevegelsen, hadde visjoner her; likeså Chen Tuan (920–989), som tilbragte siste del av sitt liv som eneboer på Vesttoppen. I 1230-årene var alle templene rundst fjellet kommet under kontroll av den taoistiske Quanzhenskolen.
Fil:1 mount hua shan china 2011.jpg
Fil:Hua Mountain 华山 - panoramio.jpg
Fil:Hua Shan 200911 263.jpg
Fil:1 mount hua shan steps 2011.JPG
Fil:Huayin, Weinan, Shaanxi, China - panoramio (7).jpg
Fil:天梯 - panoramio.jpg
Fil:通向东峰的路 - panoramio.jpg
Fil:擦耳崖 - panoramio.jpg
Fil:鹞子翻身 - panoramio.jpg
 

## Referanser


## Litteratur
* Vincent Goossaert: «Huashan», i: Fabrizio Pregadio (red.): *The Encyclopedia of Taoism* London: Routledge, 2008. 
* Martin Palmer: "Religion and the Environment in China". *Chinadialogue*. Retrieved on 2008-08-27.
* Deng Ming-Dao: 
** *Der Taoist von Huashan*. Ansata Verlag, 1994, ISBN 3-7157-0175-7.
** *Das heilige Buch der sieben Bambustafeln*. Ansata Verlag, 1994, ISBN 3-7157-0178-1.
** *Aufbruch zu fernen Ufern*. Ansata Verlag, 1994, ISBN 3-7157-0184-6.

## Eksterne lenker
*
Hilda Strike

**Hilda H. Strike** senere *Sisson* (født 1. september 1910, død 9. mars 1989) var en canadisk friidrettsutøver som deltok i de olympiske leker 1932 i Los Angeles. 

Strike vant to olympiske sølvmedaljer i friidrett under Sommer-OL 1932 i Los Angeles. Hun kom på andreplass på 100 meter for damer bak Stanisława Walasiewicz fra Polen.
Hun var også med på det canadiske stafettlaget som kom på andreplass på 4 x 100 meter for damer bak USA. De andre på laget var Mildred Fizzel, Lillian Palmer og Mary Frizzell.

## OL-medaljer
* 1932  Los Angeles -  Sølv i friidrett, 100 meter, damer
* 1932  Los Angeles -  Sølv i friidrett, 4 x 100 meter, damer  Canada

## Eksterne lenker
*
Lysekloster Idrettslag

**Lysekloster Idrettslag** (stiftet 6. mai 1946) er et idrettslag fra Lysefjorden i Os, sør for Bergen. Klubben driver blant annet med fotball, friidrett og håndball, og arrangerer hvert år turmarsjen Lysøen Rundt.

## Tabellen

## Fotball
Klubben har engasjert Ørjan Sandal som sportslig leder på fotballsiden. Dette har resultert i en voldsom satsing for klubbens seniorlag og de aldersbestemte lagene. A-laget rykket etter 2009-sesongen opp i 6. divisjon. Foran 2010-sesongen meldte klubben på to lag i serien for herrer senior, ett i 7. divisjon og det nyopprykkete A-laget. Begge disse lagene tok steget opp en divisjon, slik at de til seriestart i 2011-sesongen stiller i hhv. 5. divisjon og 6. divisjon. A-laget rykket opp til 4. divisjon før 2012 sesongen og rykket direkte videre opp til 3. divisjon før 2013-sesongen. I 2014/2015 Sesongen rykket laget opp fra 3.Divisjon til 2.Divisjon. Lysekloster er et av få lag som har klatret så mange divisjoner på så kort tid.

## Idrettsanlegg
I 2008 åpnet idrettslaget nye Lysekloster FRAMO Idrettspark som består av kunstgressbane på 60x100m, ballbinge, friidrettsdel med 110m løpebane, 700m lyslagt tur/trimløype og klubbhus med garderobe- og utleiefasiliteter. Det er også bygget ny tribune (ferdig vinter 2009) og ny parkeringsplass.

## Referanser


## Eksterne lenker
*